City Magazine

„Dani gruzijske kulture" u Palati umetnosti Madlena
2023-03-01 18:00 - 2023-03-05 22:00 (Europe/Belgrade) | Palata umetnosti Madlena, Bulevar kneza Aleksandra Karađorđevića 53, Beograd, Srbija
U periodu od 1. do 5. marta u Palati umetnosti Madlena, po prvi put biće organizovana manifestacija „Dani gruzijske kulture”. Svećano otvaranje je zakazano za 1. mart, a izložba će biti otvorena za javnost od 2. do 5.marta.
Prijavite se za dolazak i razgledanje izloženih eksponata na adresu palataumetnostimadlena@zepter.rs i priključite se ovom izuzetnom kulturnom iskustvu.
Gruzisko polifono pevanje
Ima veoma cenjeno mesto u gruzijskoj kulturi. Višeglasno pevanje, na gruzijskom jeziku, sekularna je tradicija u zemlji čiji su jezik i kultura često bili ugnjetavani od strane osvajača.
U Gruziji postoje tri vrste polifonije: složena polifonija, koja je uobičajena u Svanetiju; polifoni dijalog preko bas-pozadine, koji preovladava u regionu Kaheti u istočnoj Gruziji, i suprotstavljena polifonija sa tri delimično improvizovana pevana dela, karakteristična za Zapadnu Gruziju. Upisana 2008. godine na Reprezentativnu listu nematerijalnog kulturnog nasleđa čovečanstva.
Gruzijsko pismo
Razvoj gruzijskog pisanog jezika proizveo je tri pisma – mrgvlovani, nushuri i mhedruli – koji su svi ostali u upotrebi i danas. Pisma koegzistiraju zahvaljujući svojim različitim kulturnim i društvenim funkcijama, odražavajući aspekt različitosti i identiteta Gruzije.
Sva tri pisma upisana su 2016. godine na Reprezentativnu listu nematerijalnog kulturnog nasleđa čovečanstva.
Foto: Promo
Gruzijske narodne igre
Varnice sa sablji i bodeža igrača koje lete preko scene. Ovde je sve stvarno: goruća strast, neverovatna brzina, preciznost i moć. Gruzijske narodne igre zadivljuju svojim sjajem, neverovatnom vatrom, raskošnim kostimima i preplitanjem istorije sa umetnošću. Pružaju neverovatno veliko zadovoljstvo i publici, i samim igračima.
Metoda pravljenja vina u kvevriju
Praktikuje se širom Gruzije, posebno u seoskim zajednicama gde se uzgajaju jedinstvene sorte grožđa. Kvevri je zemljana posuda u obliku jajeta koja se koristi za pravljenje, odležavanje i čuvanje vina. Tradicija vinarstva upotrebom kvevrija definiše stil života lokalnih zajednica i čini neodvojivi deo njihovog kulturnog identiteta i nasleđa. Upisana 2013. godine na Reprezentativnu listu nematerijalnog kulturnog nasleđa čovečanstva.
